nb ru da en pt da da da id da da da da nb en nb da nb da da da nl da da da nb da da da da da da da da da da nb da da da da da da nb da da en da en da nl es nl es en it nl eu fi cs cs cs cs cs cs cs cs en nb da en en cs da et da de pt da da de da da nb da da nb da da pl sv nb en de da sv hu da ru da da en de en en da pl pt en sv en nl da
Oplev Ungdomsøen: Soldatersenge, underjordiske gange og kajakroning | TV2 Lorry Staging
Overnat i soldatersenge, udforsk underjordiske gange eller prøv kræfter med kajakroning. Ungdomsøen byder på oplevelser, du sent vil glemme. Her følger en række af de aktiviteter, som øen har at tilbyde.
Nyd friheden på Ungdomsøen. Det er bestemt en oplevelse værd.
Foto: Morten Raarup - TV 2 Lorry
Bemærk: Artiklen er mere end 30 dage gammel
Trænger du til et par unikke sommerdage med et hav af aktiviteter blandt en masse glade, unge mennesker? Så tag et smut til Ungdomsøen. Det vil du næppe fortryde.
Vi på TV 2 Lorry er sammen med Nationalmuseets sejlskib, Bonavista, ankommet til Ungdomsøen, og er du interesseret i, hvad du kan opleve på øen, bør du læse med her.
Helt ny app: Oplev Lorryland
Ungdomsøen - et gammelt søfort
Hvis du er ellevild med alverdens sommeraktiviteter – både til lands og til vands – vil Ungdomsøen med sikkerhed være noget for dig.
Ungdomsøen er en såkaldt aktivitetsplatform, der tilbyder alskens aktiviteter – alt fra kajakroning til orienteringsløb.
TV 2 Lorrys sommertogt med Bonavista
På Ungdomsøen er der plads til alle, men aktiviteterne på øen, som er igangsat af unge, er primært målrettet unge. Aktiviteterne er også billigere, hvis du er under 25 år.
Oplev Skovshoved: Særlig benzintank, hurtige både og saftige burgere
Ungdomsøen har overtaget det tidligere søfort, Middelgrundsfortet. Du har derfor rig mulighed for at gå på opdagelse i fortets underjordiske gange, hvor du overalt kan finde spor efter de mange soldater, der har gjort tjeneste på den historiske befæstning.
Ungdomsøen byder på alverdens sjove sommeraktiviteter.
Når du befinder dig på Ungdomsøen, vil der altid være en aktivitet, der falder i din smag. I fortets underjordiske gange har du blandt andet mulighed for at komme helt tæt på de gamle generatorer, der førhen lavede strøm til den tidligere københavnske befæstning.
Stemningen er helt speciel i de underjordiske gange på Ungdomsøen.
Foto: Morten Raarup - TV 2 Lorry
Hvis duften af diesel i generatorrummet bliver for meget, kan du trække frisk luft og få vind i håret til vands, hvor både Paddle Boards og havkajaker kan afprøves.
Den friske luft og den skønne udsigt over Øresund kan også nydes med en af øens fiskestænger i hænderne.
Oplev Kalkbrænderihavnen: En hemmelig oase blandt høje kontorbygninger
Øens havn lægger også op til en forfriskende dukkert, men hvis du ikke har lyst til at få vådt hår, kan du blot kaste dig over en af de mange aktiviteter til lands. Her tilbyder øen brætspil, kongespil, kroket, forskellige løb og meget mere.
Sus rundt i øens havn på et Paddle Board eller i en kajak.
Foto: Morten Raarup - TV 2 Lorry
I løbet af dagen kan du forsyne dig med sodavand og snacks fra øens kiosk, og har du planer om at tilberede et større måltid, er der udendørskøkkener og bålpladser til rådighed.
Når dagen er ved at gå på hæld, og du bare ikke vil hjem fra Ungdomsøen, har du mulighed for at overnatte i fortets soldatersenge, i dit eget telt eller i sheltere, der er placeret under gamle raketaffyringsramper.
Tester URL . VS noder i Cannoical
Her er de bedste oplevelser vi har besøgt, set og smagt på i 2021
Ny artikel fra tlf
Find vej til TV 2 Lorry
Om TV 2 Lorry
Om TV 2 Lorry
TV 2 Lorry Kanalen
Bliv medlem af repræsentantskabet